DOI: 10.17903/fk2/q9pbyf
title: Ευρωβαρόμετρο 57.0 (Φεβ-Απρ 2002)

description: Οι βασικές θεματικές του συγκεκριμένου Ευρωβαρόμετρου είναι: 1. Γεωργία (στάσεις ως προς την γεωργία και απόψεις σχετικά με την Ευρωπαϊκή αγροτική πολιτική) 2. Ενέργεια 3. Διακρίσεις ΘΕΜΑΤΙΚΕΣ Η πρώτη θεματική επικεντρώνεται στην αγροτική πολιτική της Ευρωπαϊκής Ένωσης (Ε.Ε.) και την επίδρασή της στην ποιότητα και τις τιμές των τροφίμων, την τοποθέτηση ετικέτας σχετικά με την γεωγραφική προέλευση και τον τρόπο παραγωγής των τροφίμων καθώς και τη μεταχείριση των ζώων στις φάρμες. Επιπλέον, οι ερωτώμενοι/ες κλήθηκαν να απαντήσουν σχετικά με την ευρωπαϊκή αγροτική πολιτική και εάν αυτή ευνοεί τους αγρότες ή τους καταναλωτές, με ποιο τρόπο ικανοποιούνται οι αγρότες και οι καταναλωτές, ενώ ζητήθηκε η γνώμη τους σχετικά με τις επιδοτήσεις των γεωργικών προϊόντων με αφορμή την άμεση χρηματοδότηση των αγροτών και την ανάπτυξη της συνολικής αγροτικής οικονομίας. Στη δεύτερη ενότητα ερωτήσεων περιλαμβάνονται ερωτήσεις σχετικά με την ενέργεια (ηλεκτρικό, άνθρακας, πετρέλαιο κτλ.). Συγκεκριμένα, διερευνώνται οι γνώσεις των ερωτώμενων σχετικά με τις βασικές εφαρμογές κατανάλωσης περισσότερης ενέργειας, όπως οικιακές συσκευές, φωτισμός στο σπίτι, θέρμανση, κλιματισμός, μεταφορικά μέσα και εργοστάσια καθώς και τη μείωση/αύξηση της κατανάλωσης ενέργειας σε εγχώριο επίπεδο και σε επίπεδο Ε.Ε. Επίσης, οι ερωτώμενοι κλήθηκαν να απαντήσουν σε ερωτήσεις που αφορούν τις πηγές παραγωγής ενέργειας στην Ε.Ε., την χρήση ηλεκτρικής ενέργειας στο σπίτι, την επίδραση συγκεκριμένων μορφών ενέργειας στο περιβάλλον και την άνοδο της θερμοκρασίας του πλανήτη. Εν συνεχεία διερευνώνται οι στάσεις τους ως προς την εισαγωγή ενέργειας της Ε.Ε. από χώρες εκτός της Ε.Ε., την παραγωγή ενέργειας μέσω της πυρηνικής σύντηξης, την εκδήλωση ενδιαφέροντος για την εξοικονόμηση ενέργειας, τις ανανεώσιμες πηγές ενέργειας, τα εναλλακτικά της βενζίνης και του πετρελαίου κίνησης για τα αυτοκίνητα, την ασφάλεια των σταθμών πυρηνικής ενέργειας καθώς και τις δραστηριότητες της Ε.Ε. για έρευνα και ανάπτυξη στον τομέα της ενέργειας. Επιπλέον, οι ερωτώμενοι εξέφρασαν τις απόψεις τους ως προς την επίδραση της έρευνας και ανάπτυξης για την ενέργεια στην οικονομική και κοινωνική ανάπτυξη, την ποιότητα του αέρα, του εδάφους και του νερού, το φαινόμενο του θερμοκηπίου, την εργασία και την τιμή της ενέργειας, τις προτεραιότητες της κυβέρνησης στον τομέα της ενέργειας καθώς και ως προς τη σημασία, την τιμή και την περιβαλλοντική συμβατότητα συγκεκριμένων πηγών ενέργειας σε βάθος χρόνου (50 χρόνια). Εξέφρασαν, επίσης, τις γνώμες τους ως προς τις βασικότερες προτεραιότητες της Ε.Ε., άμεσα συνδεδεμένες με τον τομέα της ενέργειας (υγεία και ασφάλεια στην εργασία, ασφάλεια των χημικών εργοστασίων και της μεταφοράς χημικών προϊόντων, ασφάλεια των πυρηνικών σταθμών, διαχείριση και εξάλειψη των ραδιενεργών αποβλήτων, ασφάλεια τροφίμων, ατυχήματα στους δρόμους), τις μελλοντικές ενεργειακές ανάγκες, τους λόγους χρηματοδότησης για έρευνα της πυρηνικής ενέργειας από την Ε.Ε., προτεινόμενους τομείς ενέργειας οι οποίοι χρειάζονται περισσότερη έρευνα, την έλλειψη ενδιαφέροντος των νέων για σπουδές στον τομέα της ενέργειας, ζητήματα σχετικά με την εξοικονόμηση ενέργειας και τις ανανεώσιμες πηγές ενέργειας. Η τρίτη και τελευταία ενότητα ερωτήσεων αφορά τις διακρίσεις. Οι ερωτώμενοι/ες κλήθηκαν να καταγράψουν εμπειρίες διακρίσεων είτε ως μάρτυρες είτε ως θύματα καθώς και τους λόγους που έλαβε χώρα αυτό το γεγονός (φυλή/καταγωγή, θρησκεία, σωματική ή νοητική υστέρηση, ηλικία, σεξουαλικές προτιμήσεις, φύλο, εθνικότητα). Επιπροσθέτως, διερευνώνται οι στάσεις και οι απόψεις τους ως προς την απόρριψη ατόμων από μια ενδεχόμενη δουλειά/εκπαίδευση, το σχολείο ή μια προαγωγή. Τέλος, κλήθηκαν να απαντήσουν εάν ήταν διατεθειμένοι να διαμαρτυρηθούν είτε προφορικά είτε γραπτά σε περίπτωση διακριτικής μεταχείρισης και εάν γνωρίζουν τα δικαιώματά τους σε αυτή την περίπτωση. Δημογραφικά στοιχεία : εθνικότητα, πολιτικές απόψεις- αριστερά ή δεξιά στην κλίμακα, οικογενειακή κατάσταση, ηλικία ολοκλήρωσης σπουδών, φύλο, ηλικία, κατάσταση απασχόλησης, θέση στο νοικοκυριό, κατάσταση απασχόλησης αρχηγού νοικοκυριού, βαθμός αστικοποίησης, μηνιαίο εισόδημα νοικοκυριού. Επιπλέον, έχουν κωδικοποιηθεί τα εξής στοιχεία: ημερομηνία, ώρα και διάρκεια συνέντευξης, αριθμός παρόντων ατόμων στην έρευνα, βαθμός συνεργασίας του ερωτώμενου/ης, μέγεθος πόλης, περιοχή, ταχυδρομικός κωδικός, κωδικός ερευνητή, κατοχή τηλεφώνου. Λουξεμβούργο, Βέλγιο και Φινλανδία: γλώσσας συνέντευξης.